સામગ્રી: જાન્યુઆરી મહિનામાં લેટિન દેશ હૉન્ડુરાસમાં ચૂંટણી થઈ હતી. 

રાષ્ટ્રપતિ હુઆયન ઑરલેંડો હર્નાદેઝ ફરી જીત્યા તો એમની સામે વિરોધ પ્રદર્શન થયા. 

આ દરમિયાન હૉન્ડુરાસ શહેરના ટેગુચિગલ્પામાં હરોળબંધ ઉભેલા પોલીસની આગળ એક યુવતીએ આરામથી સુઈને પોતાનો વિરોધ નોંધાવ્યો હતો. 

આ યુવતીનો 'સૂવા'નો બેફિકર અંદાજ જગતમાં જાણીતો થયો હતો. 

સુઈને દર્શાવેલા વિરોધની આ યુવતીની મુદ્રાએ બીજી સદીની મૂર્તિ સ્લિપીંગ હર્માફ્રોડિટ્સની યાદ અપાવે છે. 

અનેક લોકોએ આ યુવતીની તુલના વિન્સૅન્ટ વાન ગની 1890માં બનેલી પૅઇન્ટિંગ રેસ્ટ ફ્રોમ વર્ક સાથે પણ કરી હતી. 

2.એક્સ-રે સ્ટાઇલ

ફ્રેબ્રુઆરી મહિનામાં ચીનના શહેર ડોંગુઆનમાં અજબ ઘટના ઘટી હતી. 

રેલ્વે સ્ટેશન પર એક મહિલાનું પર્સ એક્સ-રે મશીનની અંદર જતું રહ્યું તો પર્સ માટે તેઓ પોતે એક્સ-રે મશીનની અંદર જતાં રહ્યાં. 

હાડ-માંસની આ મહિલાની એક્સ-રે તસવીર દુનિયામાં વાઇરલ થઈ હતી. 

ઊંડા રંગોવાળી આ તસવીર ઘણી પ્રાચીન તસવીરનો આભાસ ઊભો કરે છે.  

આ તસવીરની સરખામણી હજારો વર્ષ અગાઉ ઑસ્ટ્રેલિયાના મૂળનિવાસીઓએ બનાવેલી કલાકૃતિ સાથે કરવામાં આવી હતી. 

3.અંતરિક્ષમાં કાર

ફ્રેબ્રુઆરી મહિનામાં એલન મસ્કે પોતાની 2008ની ટેસ્લા રોડરસ્ટર કારને સૂર્યની ભ્રમણકક્ષામાં મોકલી હતી. 

આમાં ડ્રાઇવર તરીકે એક પૂતળું બેસાડવામાં આવ્યું હતું. અંતરિક્ષમાં તરતી આ કારની તસવીરે દુનિયાનું ધ્યાન ખેંચ્યુ હતુ. 

4.એનબીએ મેચમાં દુર્ઘટના

એપ્રિલ મહિનામાં હ્યુસ્ટન રૉકેટ્સ નામની અમેરિકન બાસ્કૅટબૉલ ટીમના ખેલાડી જેમ્સ હાર્ડેન એક મેચ દરમિયાન પોતાનું સંતુલન ગુમાવી બેઠા અને મિનેસોટાના ટારગેટ સેંટર સ્ટેડિયમમાં પહેલી હરોળમાં બેઠેલા દર્શકોથી અથડાયાં. 

આ તસવીર પણ વાયરલ થઈ હતી. તસવીરમાં ખેલાડી અને દર્શકોનાં હાવભાવ સાવ અલગ છે. 

5.જ્વાળામુખીના લાવાની નદી

5મી મેનાં રોજ અમેરિકાના હવાઈ ટાપુ ઉપર છેલ્લા 40 વર્ષનો સૌથી મોટો ભૂકંપ આવ્યો. 

એને પરિણામે હવાઈ પર આવેલો જ્વાળામુખી કિલાઉઇયા ભડકી ઉઠ્યો, એની અંદરથી નીકળેલો ધગધગતો લાવા આસપાસના વિસ્તારમાં ફેલાઈ ગયો. 

6.પ્લાસ્ટિકમાં કેદ પારેવું

મે મહિનામાં નેશનલ જિઓગ્રાફિક ચેનલનાં એક ફોટોગ્રાફરે એક સારસની તસવીર ઝડપી, જેણે દુનિયામાં રુંવાડા ખડા કરી દીધા. 

આ સારસ પંખી પૂરી રીતે પ્લાસ્ટિકથી વીંટળાયેલું હતું. 

પ્લાસ્ટિકથી કેદ આ સારસે દુનિયાને પ્લાસ્ટિકની ભયાનકતાનો અહેસાસ કરાવ્યો. 

સ્પેનમાં આ તસવીર ખેંચનારા ફોટોગ્રાફરે સારસને...\nઅગાઉની સામગ્રીનો સારાંશ નીચે મુજબ કરી શકાય છે:
2018નું વર્ષ પુરું થવામાં છે ત્યારે આવો નજર નાખીએ એ તસવીરો પર જે આખા વર્ષની યાદગાર બની છે.